EkBass/fiwiki-20250220-pages-articles huggingface dataset:
Merentutkimuslaitos

Merentutkimuslaitos (MTL, ) oli vuosina 1918−2008 Liikenne- ja viestintäministeriön alaisuudessa toiminut tutkimuslaitos, jonka tehtävänä oli tuottaa meritieteellistä tietoa päätöksenteon, kansalaisten ja merenkulun tarpeisiin. Sen tunnetuimpia palveluita olivat leväennusteet ja jääkartat. Merentutkimuslaitoksen Aranda-tutkimusaluksista viimeinen valmistui vuonna 1989,WSOY Iso tietosanakirja 6, s. 160, WSOY 1997 ISBN 951-0-20163-4 ja laitoksen lakkauttamisen yhteydessä se siirtyi Suomen ympäristökeskuksen hallintaan. Merentutkimuslaitos perustettiin vuonna 1918, ja viimeinen toimipaikka oli Helsingin Kumpulassa Dynamicumissa, samassa rakennuksessa kuin Ilmatieteen laitos. Laitos lakkautettiin vuoden 2009 alusta lukien ja sen toiminnot jaettiin Suomen ympäristökeskukseen (SYKE) ja Ilmatieteen laitoksen (IL) kesken. Laitoksen fysikaalinen tutkimus aallokko- ja vedenkorkeuspalveluineen siirrettiin Ilmatieteen laitokseen ja biologinen tutkimus Suomen ympäristökeskuksen yhteyteen perustettuun Merikeskukseen. Laitos paitsi suoritti ja johti Suomea ympäröivien merien tutkimusta, myös edusti Suomea alan kansainvälisessä yhteistyössä. Sen osastot olivat fysiikan osasto, kemian osasto ja biologian osasto. Tutkimusalus Arandan lisäksi sillä oli kiinteitä rannikkoasemia. ==Lakkauttamiseen liittynyt keskustelu== Merentutkimuslaitos lakkautettiin liikenne- ja viestintäministeri Anu Vehviläisen sekä ympäristöministeri Kimmo Tiilikaisen ajamalla lainmuutoksella 956/2008. Tässä yhteydessä sekä Merentutkimuslaitoksen johto ja henkilökunta että joukko muita alan asiantuntijoita katsoivat, että lakkauttaminen vaarantaisi suomalaisen merentutkimuksen, kuten sitten kävikin Oikeuskansleri arvosteli lainvalmistelua mm. siitä, että vaihtoehtoisia ratkaisuja ei valmistelussa esitetty ja siitä, ettei esitys anna riittävän kokonaisvaltaista informaatiota päätöksenteon pohjaksi. Lakkauttaminen herätti epäilyksiä ja keskustelua myös eduskunnassa, joka kuitenkin hyväksyi lakkauttamisen äänin 86−67. Lakia perusteltiin mm. sillä, että merentutkimuksen resurssit kasvavat ja Arandan käyttö lisääntyy. Resurssit eivät ole lisääntyneet ja sektoritutkimuksen rahoitusuudistuksen seurauksena olemassa oleviin resursseihinkin on tulossa merkittäviä leikkauksia. Arandan käyttö rajattiin käytännössä 120:een päivään vuodessa. Lain hyväksymisen yhteydessä myös lakkautettiin IL:n johtokunta.LVM127:00/2008 Valtioneuvoston asetus ilmatieteen laitokesta annetun valtioneuvoston asetuksen muuttamisesta. http://www.hare.vn.fi/mHankePerusSelaus.asp?h_iID=14976&tVNo;=1&sTyp;=Selaus == Johtajat == *Rolf Witting, johtajana 1918–1936 *Erik Palmén, johtajana 1939–1947 *Risto Jurva, johtajana 1947–1953 *Ilmo Hela, johtajana 1955–1975 *Aarno Voipio, johtajana 1975–1989 *Pentti Mälkki, johtajana 1990–2004 *Eeva- Liisa Poutanen, johtajana 2005−2008 ==Lähteet== == Aiheesta muualla == *Itämeriportaali *Liikenne- ja viestintäministeriön verkkopalvelu *Liikenne- ja viestintäministeriön hallinnonala Luokka:Liikenne- ja viestintäministeriö Luokka:Suomen tutkimuslaitokset
Siikamäen rautatieasema

Siikamäen rautatieasema () on Suomen rataverkolla Pieksämäen kaupungissa Etelä-Savossa -radalla sijaitseva rautatieliikennepaikka. Siikamäen liikennepaikka toimii välisuojastuspisteenä. Liikennepaikka sijaitsee noin neljän kilometrin päässä Siikamäki-Peiposjärven kylän kaakkoispuolella, noin 14 kilometriä Pieksämäen rautatieasemalta itään ja noin 17 kilometriä Huutokosken rautatieasemalta länteen. Liikenteenohjaustoiminnot hoidetaan Pieksämäen ohjauskeskuksesta. Siikamäki avattiin liikenteelle 1. marraskuuta 1914. Pysäkkirakennus on Thure Hellströmin suunnittelema ja se on todennäköisesti rakennettu vuonna 1913. Rakennusta on laajennettu 1946. Henkilöliikenne lakkautettiin 28. toukokuuta 1989 ja Siikamäen sivuraiteet purettiin 1998. Liikennepaikka lakkautettiin 1. helmikuuta 1999, mutta se avattiin uudelleen välisuojastuspisteenä 6. marraskuuta 2003. == Lähteet == == Aiheesta muualla == * Vaunut.org: kuvia Siikamäen asemalta Luokka:Pieksämäen rautatieliikennepaikat Luokka:Pieksämäen maalaiskunta
Siikamäki

Siikamäki voi tarkoittaa: ;paikkoja: * Siikamäki-Peiposjärvi, kahden kylän (Siikamäki ja Peiposjärvi) muodostama kyläkokonaisuus Pieksämäellä * Siikamäki, rautatieasema Pieksämäellä * Siikamäki, kylä Sonkajärvellä. ;henkilöitä: * Arvo Siikamäki (s. 1943), suomalainen kuvanveistäjä
Kolmisoppi

Kolmisoppi voi tarkoittaa seuraavia: == Järviä ja lampia == * Kolmisoppi, järvi Kuopion Kolmisopen kaupunginosassa * Kolmisoppi, järvi Hartolassa ja Joutsassa * Kolmisoppi, järvi Mikkelin Häkkilässä * Kolmisoppi, järvi Mäntyharjun Mynttilässä * Kolmisoppi, järvi Pieksämäen Pitkäkankaalla * Kolmisoppi, lampi Rautalammilla lähellä Hoikankylää * Kolmisoppi, lampi Rautalammilla lähellä Myhinkoskea * Kolmisoppi, järvi Sotkamossa * Kolmisoppi, järvi Suonenjoella * Kolmisoppi, järvi Tohmajärvellä Lisäksi Kolmisoppi- nimisiä järviä ja lampia on Suomessa noin 50. == Muita paikannimiä == * Kolmisoppi, kaupunginosa Kuopiossa * Kolmisoppi, kauppakeskus Kuopion Neulalammin kaupunginosassa * Kolmisoppi, kylä Reisjärvellä * Kolmisoppi, kylä Siilinjärvellä * Kolmisoppi, kaupunginosa Suonenjoella == Henkilöitä == * Mats Kolmisoppi (s. 1976), ruotsalainen kirjailija * Peter Sunde Kolmisoppi (s. 1978), suomalais-norjalainen tietotekniikan asiantuntija, eräs Pirate Bayn perustajista. ==Katso myös== * Kolmisoppinen * Kolmperä * Kolmperänen * Kolmikkaanjärvi
Kalliuskoski

thumb|240px|Syksyinen koski sillalta nähtynä Kalliuskoski on koski Kiiminkijoessa Puolangalla, noin kymmenen kilometriä joen alkulähteestä Kivarinjärveltä alavirtaan. ==Tietoja koskesta== Kosken niskalle on yhteys seututie 837:ltä metsäautotietä pitkin, joka ylittää Kiiminkijoen kosken kohdalla. Kosken pituus on noin 700 metriä ja se kuuluu Kiiminkijoen erityiskalastuskohteisiin. Hieman koskesta ylävirtaan sijaitsee Kalliuslampi, jonka erottaa joesta pieni laskuoja. Koski on myös osa suosittua 21 kilometrin mittaista Kivarinjärvi–Kurimonkoski -melontareittiä. Kalliuskoskeen istutetaan kesäkauden aikana viikoittain pyyntikokoista kalaa, pääasiassa taimenia, harjuksia sekä lohta. Istutusaikana ja rauhoitusaikana kalastus koskella on kielletty. Kosken kohdalla on nuotiopaikka varusteineen sekä laavu. == Kuvia koskelta == Kuva:Kalliuskoski rapids 1.jpg|Köngäs laavun kohdalla Kuva:Kalliuskoski rapids 2.jpg|Koskea ylävirtaan Kuva:Kalliuskoski rapids 3.jpg|Kosken niskaa sillalta Kuva:Kalliuskoski in summer.jpg|Koskea alavirtaan Kuva:Kalliuskoski rapids 4.jpg|Nuotiopaikan maisemaa Luokka:Kiiminkijoen vesistö Luokka:Suomen kosket Luokka:Puolangan luonto
Hari Seldon

Hari Seldon (s. 11 988 galaktista ajanlaskua – k. 12 069 galaktista ajanlaskua) on Isaac Asimovin Säätiö-sarjassa esiintyvä hahmo. Hän esiintyy Säätiön ensimmäisessä luvussa elävänä ja sen jälkeen julkaistuissa kirjoissa (lukuun ottamatta kahta alkuperäistä Säätiö-kirjaa edeltäneitä aikoja kuvailevia kirjoja) nauhoitetuissa hologrammeissa. Hänen hahmoansa käsitellään tarkemmin vasta romaanissa Kohti Säätiötä. == Hahmo == Hari Seldon on matemaatikko, joka on onnistunut kehittämään suurelle yleisölle tuntemattoman tieteenalan, psykohistorian. Sen avulla kyetään laskemaan tulevaisuuden todennäköisin kulku ihmismassojen käyttäytymisen mukaan. Laskelmiensa perusteella Seldon saa tietää, että Galaktinen Imperiumi tulee romahtamaan 500 vuoden sisällä ja Linnunrata tulee ajautumaan 30 000-vuotiseen pimeään aikaan. Myöhemmissä laskelmissaan hän kykenee selvittämään, että pimeä ajanjakso voidaan lyhentää vain tuhatvuotiseksi, jos hän perustaa kaksi Säätiötä Linnunradan vastakkaisiin päihin vaalimaan Galaktisen Imperiumin tietoa. Seldonin suunnitelman mukaan Säätiöstä tulee 1000 vuoden jälkeen muodostumaan uusi Imperiumi. Tätä ennen sen on kuitenkin käytävä läpi useita kriisejä, joita kirjoissa kutsutaan Seldonin kriiseiksi. Aina kriisin aikaan hänen nauhoitettu kuvajaisensa puhuu Aikakammiossa. Luokka:Isaac Asimovin luomat hahmot
Avaruuden merivirrat

Avaruuden merivirrat (The Currents of Space) on tieteiskirjailija Isaac Asimovin kirjoittama kirja, jonka tapahtumat sijoittuvat kaukaiseen tulevaisuuteen, aikaan, jolloin ihmiskunta on asuttanut Linnunradalla satojatuhansia maailmoja. Teoksen on suomentanut Anja Tuovinen, ja suomennoksen on kustantanut WSOY. == Juoni == Tarinassa Trantorin imperiumi on alkanut laajeta Linnunradan keskustassa, ja tarinan tapahtumien aikaan se hallitsee noin puolta Linnanradan asutuista maailmoista. Trantorin ongelmana on estää vielä itsenäisten tähtien välisten valtakuntien yhdistyminen sitä vastaan, mikä voisi aiheuttaa äärimmäisen tuhoisan sodan ja estää Trantorin laajeneminen koko Linnunrataa käsittäväksi imperiumiksi. Tapahtumat keskittyvät Florina-planeetalle, jonka alkuasukkaat ovat naapuriaurinkokunnan Sark-planeetan orjuuttamia. Florina tuottaa korvaamattoman arvokasta mutta tuntemattomasta syystä vain Florinassa kasvavaa puuvillan kaltaista kyrt- kasvia, jota käytetään muun muassa avaruusalusten moottoreissa ja kalliissa muotivaatteissa. Kyrt on lujempaa ja hienompaa kuin mikään muu synteettinen tai luonnollinen kuitu, ja siksi se on haluttu ja kallis materiaali kaikkialla Linnunradassa. Sen avulla Sarkin vallanpitäjät ovat rikastuneet ja saaneet vaikutusvaltaa, ja se suojaa Sarkia ja sen etuoikeutettua yläluokkaa Trantorin kasvavalta poliittiselta ja sotilaalliselta vallalta, koska Trantorin viholliset eivät halua kyrtin joutuvan Trantorin käsiin. Tarina alkaa, kun eräästä Florinan kylästä löydetään heitteille jäänyt ja muistinsa menettänyt muualta kotoisin oleva mies, jota kukaan ei ole ennen nähnyt eikä kukaan tiedä, miten hän on ilmestynyt kylään. Mies ei osaa aluksi edes puhua. Nimen Rik saava mies alkaa ajan myötä muistaa yhä enemmän menneisyydestään ja Florinaa uhkaavasta kauheasta vaarasta. == Arviointeja == Monet teosta kommentoineet pitävät teosta korkeintaan keskinkertaisena, jos sitä vertaa vaikka alkuperäiseen Säätiö-sarjaan. Teos ei kuitenkaan ole läheskään niin heikko kuin Asimovin Säätiö- ja Robotit-sarjoille kirjoittamamat jatko-osat. Teoksessa on joitain hyviä elementtejä, esimerkiksi pääosin kolmen päähenkilön varaan rakentuva juoni toimii melko hyvin. == Lähteet == Luokka:Yhdysvaltalaiset tieteisromaanit Luokka:Vuoden 1952 kirjat Luokka:Isaac Asimovin teokset
Gagauzi

Gagauzi tarkoittaa seuraavia asioita: * gagauzi, Moldovaa ja eräitä muita alueita asuttavan turkinsukuisen kansan jäsen * gagauzi, gagauzien puhuma turkkilainen kieli. ==Katso myös== Gagauzi liittyy myös seuraavaan: * Gagauzia, autonominen alue Moldovassa.
Joukkueenjohtaja

Joukkueenjohtaja johtaa asevoimissa noin 30 miehen vahvuista joukkuetta. Suomessa joukkueenjohtaja on yleensä nuori upseeri (vänrikki – luutnantti) tai kokenut aliupseeri (ylikersantti – sotilasmestari). Komento- ja huoltojoukkueen johtaja voi toimia oman toimensa ohella myös perusyksikön vääpelinä. == Joukkueenjohtajat fiktiossa == Tunnettujen sotaromaanien joukkueenjohtajia ovat esimerkiksi Erich Maria Remarquen teoksen Länsirintamalta ei mitään uutta korpraali Himmelstoss, joka toimii kasarmilla joukkueen kouluttajana mutta rintamalla aliupseerina, ja Tuntemattoman sotilaan vänrikki Koskela. Elokuvissa esiintyviä joukkueenjohtajia ovat muun muassa Rukajärven tien luutnantti Perkola ja Platoon Leaderin luutnantti Jeff Knight. Luokka:Sotilastehtävät
Mercedes-Benz AMG C-Class W203 DTM

Mercedes-Benz AMG C-Class W203 DTM oli DTM-sarjan kilpa-auto, jota käytettiin kausina 2005 ja 2006. Myös kaudella 2007 kaksi kuljettajaa kilpaili vuoden 2005 Mercedes-Benz AMG C-Classilla. Sillä voitettiin kaudella 2005 sekä kuljettajien että autonvalmistajien mestaruudet. Kuljettajien mestaruuden vei Gary Paffett. Mercedeksen kanssa valmistajien sarjassa kilpailivat Audi ja Opel. ==Tekniset tiedot== Mitat: * pituus: 4765 mm * leveys: 1845 mm * korkeus: 1255 mm * akseliväli : 2790 mm * polttoainetankki : 65 litraa * paino: 1080 kg kuljettajan kanssa Moottori: * V8-moottori 90 asteen kulmassa, 4 venttiiliä/sylinteri * tehoa suunnilleen 470 hevosvoimaa/7 500 r/min. == Aiheesta muualla == *http://www.jean-alesi.com *http://www.dtm.de AMG C-Class W203 DTM Luokka:DTM-autot
BSC Young Boys

BSC Young Boys on sveitsiläinen jalkapallojoukkue maan pääkaupunki Bernistä. Se on perustettu vuonna 1898 ja sen värit ovat keltainen ja musta. Seura on voittanut historiansa aikana Sveitsin liigan 15 kertaa ja Sveitsin cupin kuusi kertaa. Se pelaa kotiottelunsa vuonna 2005 valmistuneella Stade de Suissella. Viime vuosina BSC Young Boys on ollut kärkipäässä Sveitsin liigassa ja kaudella 2017–2018 se voitti mestaruuden ensi kertaa sitten vuoden 1986. == Saavutukset == * Sveitsin mestaruus (17): 1903, 1909, 1910, 1911, 1920, 1929, 1957, 1958, 1959, 1960, 1986, 2018, 2019, 2020, 2021, 2023, 2024 * Sveitsin cup (8): 1930, 1945, 1953, 1958, 1977, 1987, 2020, 2023 * Coppa delle Alpi: 1974 * Cup-voittajien Cup ** Puolivälierät 1986 == Kuuluisia entisiä pelaajia == * 1948–1961 Walter Eich * 1971–1974 Hanspeter Latour * 1979–1995 Martin Weber * 1984–1986, 1990-1994 Georges Bregy * 1989–1990 Andrés Escobar * 1998–2002 Aleksandar Mitreski * 2001–2003 Johan Vonlanthen * 2002–2005 Stéphane Chapuisat * 2007–2008 Toni Kallio == Entisiä valmentajia == * 1990 Pál Csernai * 1997 Tord Grip * 1997–1998 Roland Andersson * 1999–2003 Marco Schällibaum * 2003–10/2005 Hans-Peter Zaugg * 10/2005–10/2006 Gernot Rohr * 10/2006–7/2009 Martin Andermatt * 8/2009–5/2011 Vladimir Petković * 2011–2012 Christian Gross * 2018–2021 Gerardo Seoane * 2021–3/2022 David Wagner Luokka:Bernin urheilu Young Boys Luokka:Vuonna 1898 perustetut urheiluseurat
Nelson de la Rosa

Nelson de la Rosa (6. syyskuuta 1968 – 22. lokakuuta 2006)Nelson De La Rosa Find a Grave Viitattu 19.7.2024 oli dominikaanilainen lyhytkasvuinen näyttelijä. Hän oli 72 senttimetrin (joidenkin lähteiden mukaan vain 68 cm:n) mittainen. De la Rosa aloitti elokuvanäyttelijänuransa Italiassa vuonna 1988 elokuvassa Quella villa in fondo al parco. 1990-luvulla hän nousi kuuluisuuteen esiintyessään venezuelalaisen Venevisionin televisio-ohjelmassa Sabado Sensacional sekä myöhemmin Don Franciscon Sábado Gigantessa ja muissa Univisionin ohjelmissa. Hän saavutti laajamittaista suosiota latinalaisen Amerikan maissa. Noina aikoina hän myös meni naimisiin ja sai pojan. Vuonna 1996 de la Rosalla oli pieni rooli elokuvassa Tohtori Moreaun saari, missä hän esiintyi mm. yhdessä Marlon Brandon kanssa.Tohtori Moreaun saariIMDb Viitattu 19.7.2024 Hänen on sanottu olleen inspiraation lähde Austin Powers -elokuvien Mini-Me-hahmolle. ==Lähteet== ==Aiheesta muualla== * Luokka:Dominikaanilaiset näyttelijät Luokka:Lyhytkasvuiset henkilöt Luokka:Vuonna 1968 syntyneet Luokka:Vuonna 2006 kuolleet
Klas Larsson Fleming

Klas Larsson Fleming (1592-1644) oli amiraali ja maaherra. Klas Flemingin isä oli Lars Fleming, Lauri Hermansson; ja äitinsä oli Kankaisten Horneja, joten hän myös polveutui Stålarmeista ja Kurki-suvusta. Hän toimi valtaneuvoksena ja myös Tukholman ylikäskynhaltijana ja kaatui Femernin meritaistelussa. Hänen palveluksensa ja ansioidensa johdosta kuningatar 26. maaliskuuta 1651 korotti hänen lapsensa vapaaherroiksi ja -herrattariksi, suvun päämiehenä oli hänen poikansa Herman Klaunpoika Fleming. Heidän sukunsa jatkuu tähän päivään saakka, eli ei ole sammunut. Ruotsissa elää edelleen vapaaherra Fleming af Liebelitz -nimisiä ihmisiä. Tukholman Kungsholmenilla sijaitseva Fleminggatan on nimetty Klas Flemingin mukaan. ==Lähteet== * ==Katso myös== * Fleming (suku) Luokka:Suomalaiset amiraalit Luokka:Vuonna 1592 syntyneet Luokka:Vuonna 1644 kuolleet
Shabba Ranks

Shabba Ranks (oik. Rexton Rawlston Fernando Gordon, s. 17. tammikuuta 1966 Sturgetown, Saint Ann, Jamaika) on jamaikalainen ragga-artisti. Shabba oli suosituin artisti lajityypissään ennen Shaggya. Hän teki yhteistyötä monien tunnettujen brittiläisten ja yhdysvaltalaisten alan henkilöiden kuten KRS Onen, Chubb Rockin, Coccoa Tean, Crystalin, Mykal Rosen, Johnny Gillin ja jopa rock and rollin pioneerin Chuck Berryn kanssa. Shabba Ranksin tunnetuin kappale hänen kotimaansa ulkopuolella on ”Mr. Loverman”. Muita suosittuja kappaleita ovat muun muassa ”Respect”, ”No Mama Man”, ”Get Up Stand Up and Rock”, ”Caan Dun” ja ”Ting A Ling”. Useiden kappaleiden sanoitukset olivat alatyylisiä ja jyrkästi homoseksuaalisuutta vastustavia, mihin myös hänen lopullinen kansainvälinen läpimurtonsa kariutui. Shabba ei kuitenkaan ollut ainoa lajissaan, vaan homofobiset näkemykset kuuluvat melko olennaisena osana myös muiden suosittujen jamaikalaisten ragga-artistien kuten Buju Bantonin, Beenie Manin, Elephant Manin ja Sizzlan kappaleiden sanoituksiin. Kiistellystä maineestaan huolimatta Shabba Ranks sai kaksi Grammy-palkintoa. Luokka:Jamaikalaiset muusikot Luokka:Grammy-palkinnon saajat Luokka:Vuonna 1966 syntyneet Luokka:Elävät henkilöt
Anhydridit

Anhydridit ovat kemiallisia yhdisteitä, joiden voidaan ajatella muodostuvan H2O-molekyylin poistamisella. Esimerkiksi kaksi etikkahappomolekyyliä () muodostavat etikkahappoanhydridin (): Lisäksi esimerkiksi natriumoksidi on natriumhydroksidin anhydridi, koska :2 NaOH = Na2O + H2O ja rikkitrioksidi on rikkihapon anhydridi: :H2SO4 = SO3 \+ H2O == Anhydridit orgaanisessa kemiassa == Anhydridit orgaanisessa kemiassa ovat lähinnä happoanhydridejä, eli karboksyylihapon johdannaisia. Ne muodostavat alkoholien kanssa estereitä nukleofiilisen substituutioreaktion SN2 kautta, jossa alkoholin hydroksyyliryhmän happiatomin yksinäinen elektronipari hyökkää karbonyyliryhmän C-O hylkivälle π*-orbitaalille. Happoanhydridit ovat tyypillisesti reaktiivisempia, eli nukleofiilit reagoivat niiden kanssa paremmin kuin muut karboksyylijohdannaiset, kuten amidit tai esterit. Tämä on seurausta hapen elektroneita vetävästä ominaisuudesta. Se vetää elektroneita pois karbonyylistä kasvattaen positiivista osittaisvarausta hiilellä ja siten kasvattaen sähköstaattista vetovoimaa nukleofiilin ja karbonyylin välillä. Happi myös luovuttaa elektroneita karbonyyliin, mutta sen elektronitiheyttä vetävä vaikutus on vahvempi tässä tapauksessa. Veden kanssa reagoidessaan happoanhydridit muodostavat niitä vastaavia karboksyylihappoja. Esimerkiksi etikkahappoanhydridi muodostaa etikkahappoa. Anhydridit ovatkin tehokkaita veden sitojia, eli kuivaavia reagenssejä. Etikkahappoanhydridiä käytetään myös aspiriinin valmistuksessa. Se lisää asetyyliryhmän salisyylihappoon, josta tuotteena on asetyylisalisyylihappo, eli aspiriini. Anhydridin käyttö on tehokkaampaa, koska etikkahapon käyttö tuottaa vettä, joka voi hydrolysoida tuotteen. Anhydridistä valmistetaan asyliumioni (engl. acylium ion) esimerkiksi Friedel–Crafts-asyloinnilla. Asyliumioni jatkaa reaktiota, johtaen asetyyliryhmän lisäykseen. Asyliumionin valmistus anhydridistä alla: == Epäorgaanisia happoanhydridejä == Yleiskaavaltaan HxEOy tyypillisen epäorgaanisen happi­hapon täysin dehydratoitunut yhdiste on EOy-x/2 tai E2O2*y-x. Happo Anhydridioksidi perkloorihappo (HClO4) diklooriheptoksidi (Cl2O7) kloorihappo (HClO3) diklooripentoksidi (Cl2O5) rikkihappo (H2SO4) & dirikkihappo (H2S2O7) rikkitrioksidi (SO3) rikkihapoke (H2SO3) & dirikkihapoke (H2S2O5) rikkidioksidi (SO2) typpihappo (HNO3) dityppipentoksidi (N2O5) typpihapoke (HNO2) dityppitrioksidi (N2O3) fosforihappo (H3PO4) & pyrofosforihappo (H4P2O7) fosforipentoksidi (P2O5) fosforihapoke (H3PO3) & difosforihapoke (H4P2O5) fosforitrioksidi (P2O3) hiilihappo (H2CO3) hiilidioksidi (CO2) boorihappo (H3BO3) boorioksidi (B2O3) == Anhydridit biologisissa järjestelmissä == Suurienergiaiset biokemialliset molekyylit, kuten ATP ovat anhydridejä. : == Lähteet == * *
Luettelo kevyimmistä tähdistä

Luettelo kevyimmistä tunnetuista tähdistä massan mukaan. Mittayksikkönä on Jupiterin massa. Pienimassaisimmat tähdet Tähden nimi Massa (Jupiter = 1) OTS 44 15 Oph1622 A 15,5 Oph1622 B 17,5 Gliese 229B 25 2M1207 25 Epsilon Indi BB 28 HD 98230B 39 Teide 1 43 Epsilon Indi BA 47 Wolf 424B 52 Gliese 570D 52 LP 944-20 58 2MASS 0415-0935 63 Wolf 424A 63 DENIS 1048-0039 68 2MASS 1835+3259 75 DENIS 0255-4700 75 V1581 Cygni C 79 2MASS 0532+8246 81 LHS 3003 (GJ 3877) 81 Gliese 165B 84 Gliese 623B 84 LHS 1070B 84 LHS 1070C 84 Ross 614B 84 Teegarden's Star 84 Van Biesbroeck's Star (VB 10) 84 Gl 105C 86 LHS 292 87 LP 731-058 87 DX Cancri 91 Van Briesboeck 8 92 AB Doradus C 93 OGLE-TR-122b 96 Wolf 359 105 ==Katso myös== * Luettelo raskaimmista tähdistä Luokka:Luettelot tähdistä Luokka:Maailmanennätykset
Desiderius

Desiderius (myös Daufer tai Dauferius, k. 786) oli langobardien viimeinen kuningas. Hän oli kuninkaana 757–774. Edellisen kuninkaan Aistulfin kuoltua Desiderius keräsi joukkoja tuekseen noustakseen valtaistuimelle. Aistulfin veli ja edeltäjä Ratchis yritti myös saada kruunun, mutta Desiderius tukahdutti tämän yrityksen nopeasti ja asetti itsensä kuninkaaksi. Desideriuksen tytär Gerperga (tai Desiderata) oli naimisissa Kaarle Suuren kanssa, mutta Desideriuksen kiista paavi Hadrianus I:n kanssa johti välirikkoon Kaarlen kanssa. Kaarle Suuri valloitti langobardien valtakunnan ja julistautui langobardien kuninkaaksi. Desiderius karkotettiin luostariin, jossa hän kuoli noin 786. == Lähteet == Luokka:Langobardien kuninkaat Luokka:Syntymävuosi tuntematon Luokka:Vuonna 786 kuolleet
Edyta Górniak

Edyta Anna Górniak (s. 14. marraskuuta 1972 Ziębice) on puolalainen laulaja. Górniak oli vuonna 1994 Puolan ensimmäinen edustaja Eurovision laulukilpailussa. Hän toi maalle sen toistaiseksi korkeimman sijoituksen, toisen sijan, kappaleella To nie ja. Górniak solmi vuonna 1996 levytyssopimuksen EMIn kanssa. Vuonna 2002 hän vaihtoi levy-yhtiönsä Virginiin. Górniakin esikoisalbumi Dotyk vuodelta 1995 ylitti myynnillään Puolassa platinalevyrajan nelinkertaisesti. Sitä myytiin yli miljoona kappaletta. == Diskografia == === Albumit === * Dotyk (1995) * Edyta Górniak (1997) * Live '99 (1999) * Invisible (2002) * Dotyk - Złota Kolekcja (2004) * Edyta Górniak - Dyskografia (2006) * E.K.G. (2007) * Zakochaj się na Święta w kolędach (2008) === Singlet === * Once in a Lifetime / To nie ja (1994) * When You Come Back to Me (1997) * Anything (1998) * One & One (1999) * Linger (1999) * Impossible (2003) * The Story So Far (2003) * Whatever It Takes (2003) ==Lähteet== == Aiheesta muualla == * Viralliset sivut * Forum Luokka:Puolalaiset poplaulajat Luokka:Puolan euroviisuedustajat Luokka:Vuonna 1972 syntyneet Luokka:Elävät henkilöt Luokka:Vuoden 1994 euroviisuedustajat
Paistaminen

thumb|Sipulin paistamista paistinpannulla. Paistaminen on ruoan kypsentämistä kuumalla pinnalla kuuman rasvan avulla. Paistinrasvana voidaan käyttää voita, margariinia tai kasviöljyä. Paistamista pannulla ilman rasvaa sanotaan paahtamiseksi tai pariloimiseksi. Paistamiseksi kutsutaan myös ruoan kypsentämistä uunissa. Esimerkiksi sianruhon takaraajoista saatava kinkku paistetaan uunissa, samoin leivät ja kakut. Keittämisessä, jossa ruoka-aine on upotettuna veteen, maitoon tai muuhun runsaasti vettä sisältävään nesteeseen, veden lämpötila voi nousta korkeintaan sataan asteeseen, mutta paistorasva voi olla paljon kuumempaa (noin 200–250 °C). Siksi paistettavan tuotteen pinnassa sokeri karamellisoituu tuottaen ruskeaa väriä, ja osa muista aineista saattaa hiiltyä. Paistetun perunan ja lihan pinta on ruskea, keitetyn lihan pinta jää harmahtavaksi. Paistorasvan lämpötilasta riippuu, kuinka syvälle rasva tunkeutuu ja kuinka rapea pinnasta tulee. Uppopaistamisessa paistettava tuote, esimerkiksi ranskalaiset perunat, upotetaan kokonaan rasvaan. Friteerauksessa tuote kastetaan vehnäjauhopohjaiseen taikinaan ennen uppopaistamista. == Lähteet == == Aiheesta muualla == Luokka:Ruoanlaittotekniikat
Corry Brokken

Corry Brokken (3. joulukuuta 1932 Breda – 2. kesäkuuta 2016) oli alankomaalainen laulaja, joka voitti vuoden 1957 Eurovision laulukilpailun kappaleella ”Net als toen”. Hän osallistui myös vuosien 1956 ja 1958 kilpailuun. Vuonna 1956 Brokken kilpaili kappaleella Voorgoed Voorbij, jonka sijoitusta ei tiedetä, koska tuona vuonna vain voittaja julkaistiin. Vuonna 1958 Brokken kilpaili kappaleella Heel de wereld, joka sijoittui jaetulle yhdeksännelle ja viimeiselle sijalle. Brokken on ainoa artisti, joka on sijoittunut Eurovision laulukilpailussa sekä ensimmäiseksi että viimeiseksi. Vuonna 1976 hän toimi kilpailun juontajana. Corry Brokken alkoi vuonna 1976 lukea lakia ja hänestä tuli tuomari vuonna 1988. == Lähteet == ==Aiheesta muualla== Luokka:Alankomaalaiset laulajat Luokka:Euroviisuvoittajat Luokka:Alankomaiden euroviisuedustajat Luokka:Vuoden 1956 euroviisuedustajat Luokka:Vuoden 1957 euroviisuedustajat Luokka:Vuoden 1958 euroviisuedustajat Luokka:Vuonna 1932 syntyneet Luokka:Vuonna 2016 kuolleet
André Claveau

André Claveau (17. joulukuuta 1915 Pariisi – 4. heinäkuuta 2003 Brassac, Tarn) oli ranskalainen laulaja ja näyttelijä. Hänestä tuli ensimmäinen miespuolinen Eurovision laulukilpailun voittaja vuonna 1958 kappaleella "Dors, mon amour", jonka oli säveltänyt Pierre Delanoë ja sanoittanut Hubert Giraud. Luokka:Ranskalaiset laulajat Luokka:Ranskalaiset näyttelijät Luokka:Euroviisuvoittajat Luokka:Ranskan euroviisuedustajat Luokka:Vuonna 1915 syntyneet Luokka:Vuonna 2003 kuolleet Luokka:Vuoden 1958 euroviisuedustajat
Ali Saïdi-Sief

Ali Saïdi-Sief (; s. 15. maaliskuuta 1978 Constantine, Algeria) on algerialainen kestävyys- ja keskimatkojen juoksija. Saïdi-Sief ylsi suurimpaan saavutukseensa Sydneyn olympialaisissa 2000, kun hän juoksi 5 000 metrin juoksussa toiseksi. Seuraavana vuonna Edmontonin MM-kilpailuissa hän oli jälleen 5 000 metrillä toinen, mutta kärähti kisan jälkeen doping-testissä nandrolonin käytöstä ja menetti mitalinsa. Hän sai tapauksesta kahden vuoden kilpailukiellon. Kilpailukieltonsa jälkeen hän on palannut radalle ja sijoittui Ateenan olympialaisissa 2004 5 000 metrillä kymmenenneksi ja Helsingin MM-kisoissa 2005 viidenneksi. Pekingin olympialaisissa 2008 Saïdi- Sief jäi 5 000 metrillä alkueriin. == Lähteet == ==Aiheesta muualla == * Luokka:Algerialaiset kestävyysjuoksijat Luokka:Algerialaiset olympiamitalistit Luokka:Dopingrikkomuksesta tuomitut algerialaiset Luokka:Dopingrikkomuksesta tuomitut yleisurheilijat Luokka:Vuonna 1978 syntyneet Luokka:Elävät henkilöt
Teddy Scholten

Dorothea Margaretha (Teddy) Scholten-van Zwieteren (11. toukokuuta 1926 Rijswijk, Alankomaat – 8. huhtikuuta 2010 Rijswijk, Alankomaat) oli alankomaalainen laulaja. Hän voitti vuoden 1959 Eurovision laulukilpailun kappaleella Een beetje, jonka oli säveltänyt Dick Schallies ja sanoittanut Willy van Hemert. 1940-luvulla hän tapasi Henk Scholtenin, joka lauloi duossa Scholten & Van ’t Zelfde. He menivät naimisiin vuonna 1947. 1950- ja 1960-luvuilla Scholten oli esiintymässä ja juontamassa useissa televisio- ohjelmissa. Uransa laulajana hän päätti 1970-luvun puolivälissä. Scholten kuoli 83-vuotiaana lyhyen sairauden jälkeen. == Lähteet == == Aiheesta muualla == Luokka:Alankomaalaiset laulajat Luokka:Euroviisuvoittajat Luokka:Alankomaiden euroviisuedustajat Luokka:Vuonna 1926 syntyneet Luokka:Vuonna 2010 kuolleet Luokka:Vuoden 1959 euroviisuedustajat
Jacqueline Boyer

thumb|Jacqueline Boyer vuonna 2015. Jacqueline Boyer (oik. Jacqueline Ducos, s. 23. huhtikuuta 1941) on ranskalainen laulaja. Hänen vanhempansa Jacques Pills ja Lucienne Boyer olivat laulajia.Boyerin kotisivu Boyer voitti vuoden 1960 Eurovision laulukilpailun kappaleella "Tom Pillibi", jonka oli säveltänyt André Popp ja sanoittanut Pierre Cour. == Lähteet == Luokka:Ranskalaiset laulajat Luokka:Euroviisuvoittajat Luokka:Ranskan euroviisuedustajat Luokka:Vuoden 1960 euroviisuedustajat Luokka:Vuonna 1941 syntyneet Luokka:Elävät henkilöt
Jean-Claude Pascal

Jean-Claude Pascal, oikealta nimeltään Jean-Claude Villeminot, (24. lokakuuta 1927 Pariisi – 5. toukokuuta 1992 Pariisi) oli ranskalainen laulaja ja näyttelijä. Pascal edusti kahdesti Luxemburgia Eurovision laulukilpailussa. Hän voitti vuoden 1961 kilpailun kappaleella ”Nous les amoureux”. Hän oli toinen kilpailun voittanut miessolisti vuoden 1958 voittajan André Claveaun jälkeen. Kappaleen oli säveltänyt Jacques Datin ja sanoittanut Maurice Vidalin. Kaksikymmentä vuotta myöhemmin Pascal osallistui vuoden 1981 kilpailuun ja sijoittui yhdenneksitoista kappaleella ”C’est peut-être pas l’Amérique”. Pascal julkaisi vuonna 1986 omaelämäkertansa La Beau masque. Hän kuoli Pariisissa vuonna 1992. == Filmografia == *Un grand patron *Quattro rose rosse *Ils étaient cinq *Le Jugement de Dieu *Le Plus heureux des hommes *Le Rideau cramoisi *La Forêt de l’adieu *Un caprice de Caroline chérie *Alerte au sud *La Rage au corps *Les Enfants de l’amour *Le Coeur frivole ou La galante comédie *Le Chevalier de la nuit *Si Versailles m’était conté *Le Grand jeu *I Tre ladri *Les Mauvaises rencontres *Le Fils de Caroline chérie *Milord l’Arsouille *La Châtelaine du Liban *Le Salaire du péché *Las Lavanderas de Portugal *Guinguette *Pêcheur d’Islande *Le Fric *Die Schöne Lügnerin *Préméditation *Les Arrivistes *La Encrucijada *Le Rendez-vous *La Salamandre d’or *Vol 272 *Poppies Are Also Flowers *Comment ne pas épouser un milliardaire *Las 4 bodas de Marisol *Indomptable Angélique *Angélique et le sultan *Unter den Dächern von St. Pauli *Au théâtre ce soir: Les Français à Moscou *Le Temps de vivre, le temps d’aimer *Le Chirurgien de Saint-Chad *Liebe läßt alle Blumen blühen *Au théâtre ce soir: Adieu Prudence == Aiheesta muualla == * * * Luokka:Ranskalaiset laulajat Luokka:Ranskalaiset näyttelijät Luokka:Euroviisuvoittajat Luokka:Luxemburgin euroviisuedustajat Luokka:Vuonna 1927 syntyneet Luokka:Vuonna 1992 kuolleet Luokka:Vuoden 1961 euroviisuedustajat Luokka:Vuoden 1981 euroviisuedustajat
Isabelle Aubret

Isabelle Aubret, oik. Thérèse Coquerelle (s. 27. heinäkuuta 1938 Lille, Ranska) on ranskalainen laulaja ja entinen kilpavoimistelija. Aubret voitti vuoden 1962 Eurovision laulukilpailun kappaleella "Un premier amour", jonka oli säveltänyt Claude-Henri Vic ja sanoittanut Roland Stephane Valade. Hän osallistui myös vuoden 1968 Eurovision laulukilpailuun kappaleella "La source" ja sijoittui kolmanneksi. Aubret voitti vuonna 1958 Ranskan kansallisen voimistelun mestaruuden. == Diskografia == * Isabelle Aubret 1969 * Liberté 1981 * Le monde chante 1984 * Vague à l'homme 1987 * 1989 1989 * Vivre en flèche 1990 * Allez allez la vie (live)1990 * In Love 1991 * Coups de cœur 1992 * Isabelle Aubret chante Aragon 1992 * Isabelle Aubret chante Ferrat 1993 * C'est le bonheur 1993 * Elle vous aime (kokoelma) 1995 * Isabelle Aubret chante Brel 1995 * Isabelle Aubret chante pour les petits et les grands 1997 * Changer le monde 1997 * Parisabelle 1999 * Le paradis des musiciens 2001 * Bobino 2001 (live) 2001 ==Lähteet== == Aiheesta muualla == * Viralliset sivut Luokka:Ranskalaiset laulajat Luokka:Euroviisuvoittajat Luokka:Ranskan euroviisuedustajat Luokka:Vuonna 1938 syntyneet Luokka:Elävät henkilöt Luokka:Vuoden 1962 euroviisuedustajat Luokka:Vuoden 1968 euroviisuedustajat Luokka:Ranskalaiset voimistelijat
Frida Boccara

Frida Boccara (29. lokakuuta 1940 Casablanca, Marokko – 1. elokuuta 1996 Pariisi, Ranska) oli marokkolaissyntyinen ranskalainen laulaja. Boccara voitti vuoden 1969 Eurovision laulukilpailun kappaleella ”Un jour, un enfant”, jonka oli säveltänyt Emil Stern ja sanoittanut Eddy Marnay. Boccara kuoli keuhkosairauteen vuonna 1996. Luokka:Ranskalaiset laulajat Luokka:Euroviisuvoittajat Luokka:Ranskan euroviisuedustajat Luokka:Vuonna 1940 syntyneet Luokka:Vuonna 1996 kuolleet Luokka:Vuoden 1969 euroviisuedustajat
Kv

Kv tarkoittaa seuraavia: * kansainvälinen, kv., eri kansojen tai valtioiden välinen * kaupunginvaltuusto, kv, kaupungin ylin päättävä elin * * kevyt, kv, aseen painoluokka * keskusvarikko, KV, Suomen puolustusvoimien keskusvarikkojen lyhenne jatkosodan jälkeen * * * Kouvolan rautatieasema, liikennepaikkalyhenne Kv, rautatieasema Suomessa * Kragerø Blad Vestmar, KV, norjalainen paikallislehti * Krokvikin rautatieasema, liikennepaikkalyhenne Kv, rautatieasema Ruotsissa * kunnanvaltuusto, kv, kunnan ylin päättävä elin * Köchelin luettelo, KV, saksan sanoista Köchel-Verzeichnis, luettelo Mozartin teoksista * Norjan rannikkovartioston alus, KV, nimen osa. * KV-sarja, Neuvostoliiton marsalkka Kliment Vorošilovin mukaan nimetty panssarivaunusarja toisessa maailmansodassa. ==Katso myös== Aihepiiriin liittyy myös seuraava: * Keilaveikot-49, KV-49, suomalainen urheiluseura.
Niamh Kavanagh

Niamh Kavanagh (s. 13. helmikuuta 1968) on irlantilainen laulaja. Kavanagh voitti vuoden 1993 Eurovision laulukilpailun kappaleella ”In Your Eyes”, jonka oli säveltänyt ja sanoittanut Jimmy Walsh. Kappale julkaistiin myös singlenä. Se pääsi Irlannin singlelistojen kärkeen ja myös Isossa-Britanniassa 24. sijalle.John Kennedy O'Connor: Euroviisut, virallinen historia. Ajatus Kirjat 2007, s. 133; ISBN 978-951-20-7007-7 Kavanagh edusti Irlantia toisen kerran Eurovision laulukilpailussa 2010 kappaleella ”It’s For You”. Hän pääsi semifinaalista jatkoon, mutta jäi finaalissa sijalle 23. Kavanagh on esiintynyt The Commitments -elokuvan soundtrackilla. ==Lähteet== Luokka:Irlantilaiset laulajat Luokka:Euroviisuvoittajat Luokka:Irlannin euroviisuedustajat Luokka:Vuoden 1993 euroviisuedustajat Luokka:Vuoden 2010 euroviisuedustajat Luokka:Vuonna 1968 syntyneet Luokka:Elävät henkilöt
Linda Martin

Linda Martin (s. 17. huhtikuuta 1947) on irlantilainen laulaja ja televisiojuontaja, joka aloitti uransa irlantilaisessa Chips-yhtyeessä vuonna 1969. Martin on osallistunut Eurovision laulukilpailuun kahdesti, vuosina 1984 ja 1992. Jo vuonna 1984 hän sijoittui toiseksi kappaleella ”Terminal 3”, mutta kahdeksan vuotta myöhemmin hän voitti kilpailun Johnny Loganin säveltämällä ja sanoittamalla kappaleella ”Why Me?”. Martin juonsi RTÉ:n The Lyrics Board -show’ta ja toimi yhtenä You're a Starin ja You're a Star Charity Specialin tuomareista. Luokka:Irlantilaiset laulajat Luokka:Euroviisuvoittajat Luokka:Irlannin euroviisuedustajat Luokka:Vuoden 1984 euroviisuedustajat Luokka:Vuoden 1992 euroviisuedustajat Luokka:Vuonna 1947 syntyneet Luokka:Elävät henkilöt
Bobbysocks

220px|pienoiskuva|Bobbysocks Bobbysocks oli pop-yhtye, joka koostui norjalaisesta Hanne Kroghista (s. 24. tammikuuta 1956 Haugesund, Norja) ja ruotsalais-norjalaisesta Elisabeth Andreassenista (s. 28. maaliskuuta 1958 Sykkylven, Norja). Yhtye edusti Norjaa vuoden 1985 Eurovision laulukilpailussa ja voitti kappaleellaan La det swinge. Bobbysocks sai samana vuonna Norjan suurkäräjiltä Peer Gynt -palkinnon. Bobbysocks perustettiin vuonna 1983 ja se hajosi 1988. Yhtye on esiintynyt kuitenkin senkin jälkeen, muun muassa vuonna 2005 järjestetyissä Eurovision laulukilpailun 50-vuotisjuhlissa Kööpenhaminassa. == Diskografia == === Albumit === * Bobbysocks (1984) * Waiting for the Morning (1985) * Walking on Air (1987) * Let it Swing - The Best of Bobbysocks! (2010, kokoelma) === Singlet === * "I Don't Wanna Break My Heart" (1984) * "Radio" (1984) * "Let It Swing" / "La Det Swinge" (1985) * "Midnight Rocks" (1985) * "Waiting for the Morning" (1986) * "Johnny And The Dancing Girls" (1986) * "Swing It, Magistern" (1987) * "If I Fall" (1987) * "Don't Leave Me Here Without You" (1987) * "Thank You" (feat. Alexander Rybak) (2010) ==Lähteet== Luokka:Norjalaiset popyhtyeet Luokka:Euroviisuvoittajat Luokka:Norjan euroviisuedustajat Luokka:Vuoden 1985 euroviisuedustajat Luokka:Norjalaiset duot Luokka:Norjalaiset tyttöbändit
Gabriela Szabo

Gabriela Szabo (s. 14. marraskuuta 1975 Bistrița, Romania) on romanialainen kestävyys- ja keskimatkojen juoksija. Hän saavutti urheilu-urallaan kolme olympiamitalia ja useita maailmanmestaruuksia. Vuonna 2014 Szabo nimettiin Romanian nuoriso- ja urheiluministeriksi. == Urheilu-ura == Szabon ensimmäinen arvokisamitali oli Helsingin EM-kisoissa 1994 juostu 3 000 metrin juoksun pronssimitali. Seuraavana vuonna Barcelonan sisäratojen MM-kisoissa hän voitti mestaruuden 3 000 metrillä. Atlantan olympialaisissa 1996 hän voitti olympiahopeaa 1 500 metrin juoksukilpailussa. Vuonna 1997 hän voitti Pariisin sisäratojen MM-kisoissa 3 000 metrin MM-kultaa sekä Ateenan MM-kisoissa MM- kultaa 5 000 metrin juoksussa. Myös vuosi 1998 oli Szabolle menestyksekäs. Hän voitti ensin sisäratojen EM-kilpailussa 3 000 metrin juoksun ja Budapestin EM- kisoissa hopeaa 5 000 metrillä. Vuonna 1999 Szabo ansaitsi 500 000 dollaria voittamalla seitsemän Kultaisen liigan osakilpailua. Samana vuonna hän voitti Maebashin sisäratojen MM-kisoissa sekä 1 500 metriä että 3 000 metriä. Sevillan MM-kisoissa hän voitti lisäksi 5 000 metrillä MM-kultaa. Seuraavana vuonna Szabo juoksi sisäratojen Euroopan mestariksi 3 000 metrin juoksussa. Sydneyn olympialaisissa hän voitti olympiakultaa 5 000 metrillä ja juoksi pronssille 1 500 metrillä. Vuonna 2001 Szabo voitti vielä hopeaa Lissabonin sisäratojen MM-kilpailuissa 3 000 metrillä ja ulkoradoilla MM-kultaa Edmontonin MM-kisoissa. Viimeisen arvokisamitalinsa hän voitti Münchenin EM- kisoissa 2002 juoksemalla 1 500 metrillä toiseksi. Szabo juoksi 13. helmikuuta 1999 Dortmundissa 5 000 metrin sisäratojen maailmanennätyksen 14.47,35. Berhane Adere alitti ennätyksen vuonna 2004. Szabon valmentajana toimi Zsolt Gyöngyössy, joka on nykyisin hänen aviopuolisonsa. Szabo ilmoitti toukokuussa 2005 lopettavansa aktiiviuransa. ==Lähteet== == Aiheesta muualla == * Luokka:Romanialaiset keskimatkojen juoksijat Luokka:Romanialaiset kestävyysjuoksijat Luokka:Romanialaiset olympiavoittajat Luokka:Romanian ministerit Luokka:Vuonna 1975 syntyneet Luokka:Elävät henkilöt
Allure

Allure on yhdysvaltalainen R&B-yhtye;, joka perustettiin New Yorkissa 1990-luvulla. Se solmi levytyssopimuksen Mariah Careyn Crave Recordsin kanssa ja julkaisi debyyttialbuminsa Alluren vuonna 1997. Yhtyeen single "All Cried Out" (1998) myi platinaa. Vuonna 2000 Allure siirtyi MCA Recordsille ja julkaisi seuraavana vuonna Sunny Days -albumin. Pian sen jälkeen yksi jäsenistä, Linnie Belcher jätti yhtyeen. Yhtyeen tuorein albumi on vuodelta 2004. == Jäsenet == * Lalisha McClean * Akissa Mendez * Alia Davis * Linnie Belcher (lähti 2000) == Diskografia == === Studioalbumit === * Allure (1997) * Sunny Days (2001) * Chapter III (2004) * Time's Up (2010) === EP:t === * Patiently Waiting (2008) === Singlet === * Header Over Heels (feat. Nas) (1997) * No Question (feat. LL Cool J) (1997) * All Cried Out (feat. 112) (1997) * Last Chance (1998) * You're the Only One For Me (1999) * Enjoy Yourself (2001) * Hate 2 Luv U (2004) * Uh Oh (feat. Elephant Man) (2004) * Butterflies (feat MC Shan (2014) * Like I Do (feat. Dejha B) (2018) Luokka:Yhdysvaltalaiset yhtyeet
OM

Om, OM ja om ovat nimiä: * Om, Irtyš-joen sivujoki Lounais-Siperiassa, Omskin kaupungin kohdalla (Irtyš on Obin suurin sivujoki) * Om, John Coltranen albumi * OM, yhdysvaltalainen doom metal -yhtye * om-tavu, hindulaisuuden pyhä tavu. Om, OM ja om ovat lyhenteitä: * OM, oikeusministeriö * OM, Olympique de Marseille, ranskalainen jalkapalloseura * om., omistaja * Orimattilan rautatieasema, liikennepaikkalyhenne Om, rautatieliikennepaikka * * * OM, otitis media, välikorvantulehdus * OM, Oulun Merenkävijät ry * OM, Officine Meccaniche, italialainen automerkki 1918-1934, 1934-1975 kuorma-auto- ja linja-automerkki * Olympus OM, Olympuksen 1972–2002 valmistama järjestelmäkameramallisto * Olympus OM-D, Olympuksen nykyisin valmistama Micro Four Thirds -digikameramallisto * OM-asuntovaunu, Punkalaitumella 1962–1967 valmistettu matkailuvaunu * om., oma maali == Lähteet ==
Tanrekit

Tanrekit (Tenrecidae) on nisäkkäiden heimo, jonka jäseniä tavataan Madagaskarilla ja Länsi-Afrikassa. Niitä on kymmenen sukua ja 30 lajia. Eri lajit ovat hyvin erilaisia, ja muistuttavat siilejä, opossumeja, hiiriä ja saukkoja. Joitakin tanrekkilajeja pidetään lemmikkeinä, ja kutsutaan harjasiileiksi. == Katso myös == * Luettelo Afrosoricida-lahkon nisäkkäistä == Lähteet == *
Mictlantecuhtli

Mictlantecuhtli oli atsteekkien kuolemanvaltakunnan herra. Mictlantecuhtli oli myös manalan, mictlanin, jumala jota hän ja hänen vaimonsa Mictecacihuatli hallitsivat. Jumalan ulkonäköä kuvataan verellä tahrituksi luurangoksi tai jumalaksi, jolla oli esiintyöntyvät hampaat. Hänet oli koristeltu pöllönsulilla, paperisilla pääkoristeilla ja silmistä tehdyllä kaulurilla. == Aiheesta muualla == * Mictlantecuhtli - Demons, Demonology, and Evil in the Americas (Englanniksi) == Lähteet == * Mytologian jumalat, s. 171–172. ISBN 951-23-3647-2 Luokka:Esikolumbiaaniset kulttuurit Luokka:Kuoleman jumalat
Riutunkari

Riutunkari (myös Riuttu) on lautta- ja kalasatama Oulun kaupungissa Oulunsalon suuralueella Salonpään kaupunginosassa, noin kymmenen kilometriä länteen Oritkarin satamasta ja noin kahdeksan kilometriä luoteeseen Oulunsalon keskustaajamasta. Kempeleestä Hailuotoon johtava seututie 816 kulkee Riutunkarin kautta. Riutunkarin kalastussatamassa on aallonmurtajan suojaama venesatama. Riutunkarissa on myös Hailuodon lauttapaikka sekä pieni tuulivoimapuisto. Riutunkarin tuulivoimapuisto muodostuu viidestä tuulivoimalasta. Niistä kolmen teho on 1 MW ja kahden uusimman 3 MW. Luokka:Oulunsalon kylät ja alueet Luokka:Perämeri
Jokulähetys

Jokulähetys (anycast) tarkoittaa tietoliikennetekniikassa viestin lähettämistä ryhmälle siten, että viesti päätyy vain yhdelle ryhmän jäsenelle koko ryhmän (yleislähetys) sijaan. Täsmälähetyksessä on aina yksi lähettäjä. Vastaanottajia on monta, mutta kunkin viestin vastaanottaa vain yksi vastaanottaja. Jokulähetystä käytetään esimerkiksi Internetin nimipalvelussa. Usealle aika-ajoin tahdistetulla nimipalvelimella voi olla sama osoite, jolloin kukin nimen selvityspyyntö reititetään helpoiten tavoitettavissa olevalle palvelimelle. Luokka:Tietoliikennetekniikka Luokka:Reititysmallit
Louis Saha

Louis Laurent Saha (s. 8. elokuuta 1978 Pariisi, Ranska) on ranskalainen entinen jalkapalloilija, pelipaikaltaan hyökkääjä. Hänen viimeiseksi seurakseen jäi Englannin valioliigan Sunderland, jonne hän siirtyi Tottenhamista elokuussa 2012.Sunderland Sunderland AFC. Viitattu 31.8.2008. Ammattilaisuransa Saha aloitti Metzissä.Louis Saha LFP. Viitattu 4.9.2008. Ranskan maajoukkueessa Saha debytoi Belgiaa vastaan pelatussa ottelussa 18. helmikuuta 2004. Hän kuului joukkueen kokoonpanoon vuoden 2006 MM- kilpailuissa, jossa se ylsi loppuotteluun.Saha Louis FFF. Viitattu 4.9.2008. Saha lopetti uransa 6.8.2013, hän ilmoitti sen Twitter-palvelussa. == Lähteet == ===Viitteet=== Luokka:Ranskalaiset jalkapalloilijat Luokka:Vuonna 1978 syntyneet Luokka:Elävät henkilöt
Klardžeti

Klardžeti () oli maakunta antiikin ja keskiajan Georgiassa. Nykyisin se kuuluu Turkin koillisosassa sijaitsevaan Artvinin maakuntaan. Klardžeti, viereinen Taon alue ja useat muut pienemmät maakunnat muodostivat laajemman alueen, jolla oli yhteinen historia ja kulttuuri ja joka tunnetaan nykyään nimellä Tao-Klardžeti. == Varhaishistoria == Klardžetin läpi virtaa Tšorokhi-joki (). Se ulottuu Arsiani-vuorijonolta länteen Mustallemerelle päin ja keskittyi aiemmin tärkeän linnoitetun Artanudžin kauppakaupungin ympärille (nykyinen Ardanuç). Se rajautui Šavšetiin ja Nigaliin pohjoisessa ja armenialais- georgialaiseen Tajkin tai Taon maakuntaan etelässä. Alue vaastaa suurin piirtein klassisten lähteiden Kholarzenea () ja luultavasti varhaisempien urartulaisten kirjoitusten Kaţarzaa tai Quturzaa. Klardžeti oli yksi Kartlin kuningaskunnan (kreikkalaisten ja roomalaisten kirjoittajien Iberian) lounaisimmista maakunnista. Kartli ilmestyi Kaukasian poliittiselle kartalle 200-luvulla ennen ajanlaskun alkua ja sitä hallitsi keskiaikaisten georgialaisten kronikoiden mukaan Parnavaziani-dynastia. 100-luvulta eaa. 200-luvulle jaa. Iberia ja viereinen Armenian kuningaskunta taistelivat Klardžetista ja joistakin sen lähialueista, ja maakunta siirtyi edestakaisin valtiolta toiselle. Kun Iberia jaettiin 370-luvulla Rooman ja Persian valtakuntien kesken, Klardžeti siirtyi edellisen haltuun, muttei tiedetä, tuliko siitä Rooman provinssi vai vasallivaltio. Iberia vaikuttaa saaneen maakunnan takaisin haltuunsa noin vuonna 485, kun Khosroiani-kuningas Vakhtang I meni naimisiin Helena-nimisen roomalaisen prinsessan kanssa. Sen jälkeen Klardžeti pysyi Vakhtangin nuorempien poikien ja heidän Roomaa kannattavien jälkeläistensä hallinnassa. He muodostivat guaramidien hallitsijasuvun ja hallitsivat Klardžetia ja Džavakhetia noin vuoteen 786 saakka, kunnes heidän alueensa siirtyivät nousevan Bagrationi-sukulaisdynastian haltuun. == Bagratidien kausi == Bagratidien kaudella alue koki taloudellisen ja kulttuurisen nousukauden. Artanudžista kerätyt verot olivat merkittävä tekijä hallitsijasuvun valtaannousussa. Klardžeti oli hylätty arabien hyökkäyksen jälkeen, mutta nyt se asutettiin uudelleen ja siitä tuli huomattava kristityn kulttuuri keskus. Georgialainen munkki Grigol Khandzteli (759–861) aloitti Klardžetissa laajamittaisen luostariliikkeen. Vuoden 870 tienoilla Klardžetista tuli perinnöllinen läänitysalue yhdelle Georgian bagratidien kolmesta sukuhaarasta. Haara tunnettiin keskiajan vuosikirjoissa Klardžetin hallitsijoina () ja se joutui lopulta yhdistyneen Georgian ensimmäisen kuninkaan Bagrat III:n syrjäyttämäksi vuonna 1010. Klardžeti ei koskaan täysin toipunut seldžukkien hyökkäyksistä myöhemmin 1000-luvulla ja taantui edelleen mongolien ja Timur Lenkin hyökkäysten jälkeen 1200- ja 1300-luvuilla. Kun Georgian kuningaskunta jakautui osiin 1400-luvulla, Klardžeti siirtyi Samtskhen ruhtinaiden haltuun. He menettivät alueen osmaneille vuonna 1551. == Lähteet == == Aiheesta muualla == Luokka:Georgian historialliset maakunnat Luokka:Turkin historia Luokka:Artvinin maakunta
Tervolan rautatieasema

Tervolan rautatieasema () on Suomen rataverkon liikennepaikka Tervolan kunnassa Lapin maakunnassa rataosalla . Liikennepaikan etäisyys Helsingin päärautatieasemalta on 900,5 ratakilometriä, mitattuna Haapamäen ja Seinäjoen asemien kautta. Liikennepaikka on otettu käyttöön 16.10.1909. Tervolassa pysähtyvät nykyisin lähes kaikki rataosan henkilöjunat. Tavaraliikennettä ei ole. Liikenteenohjaustoiminnot on keskitetty hoidettavaksi kaukokäytöllä Oulun rautatieasemalta käsin. Ratapihalla on yksi läpiajettava sivuraide sekä yksi kuormausraide. Lipunmyynti asemalla loppui vuonna 2001. Asemalla tapahtuu junakohtaus kerran päivässä. == Rakennukset == Alkuperäinen asema oli Thure Hellströmin suunnittelema jugendtyylinen asema, joka tuhoutui Lapin Sodassa. Uusi asema ja tavaramakasiini valmistuivat 1945. Rakennukset edustavat tyyliltään sodan jälkeistä vaatimatonta jälleenrakennuskauden rakennustyyppiä. Asemarakennus ja asemapäällikön talo talousrakennuksineen ovat nykyisin asuinkäytössä. Matkustajia varten on pieni puinen katos, josta löytyvät junien aikataulutiedot. == Lähteet == == Aiheesta muualla == * vaunut.org: kuvia Tervolan asemalta * Luokka:Lapin henkilöliikenteen rautatieliikennepaikat Luokka:Tervolan rautatieliikennepaikat
Muurolan rautatieasema

Muurolan rautatieasema () on Suomen rataverkon liikennepaikka Rovaniemen kaupungin Muurolan taajamassa, Lapin maakunnassa rataosalla . Ennen vuoden 2006 kuntaliitosta asema sijaitsi Rovaniemen maalaiskunnassa. Rautatieaseman etäisyys Helsingin päärautatieasemalta on 948,5 ratakilometriä mitattuna Haapamäen ja Seinäjoen asemien kautta. Lähes kaikki rataosalla liikennöivät henkilöjunat pysähtyvät Muurolassa asiakaspalvelua varten. Junat pysähtyvät raiteella 1. Tavaraliikenne lakkautettiin Muurolassa 1999. Liikenteenohjaustoiminnot hoidetaan kaukokäytöllä Oulun rautatieasemalta käsin. Kemin ja Rovaniemen välinen rataosuus valmistui 1909 ja Muurolan asema avattiin 16. lokakuuta 1909. Ensimmäinen asemarakennus poltettiin Lapin sodassa 1944. Sen tilalle rakennettu asemarakennus paloi maan tasalle 6. joulukuuta 2014. Paloa epäiltiin tuhopoltoksi. Aseman tontille rakennettiin myöhemmin Ala-Kemijoen VPK:n paloasema. == Lähteet == == Aiheesta muualla == * Vaunut.org: kuvia Muurolan asemalta Luokka:Lapin henkilöliikenteen rautatieliikennepaikat Luokka:Rovaniemen rautatieliikennepaikat